Escudo das Illas Feroe

O escudo das Illas Feroe documentouse por vez primeira nunha cadeira do século XV localizada en Kirkjubøur, unha poboación da Illa Streymoy. Posteriormente, o símbolo do carneiro empregouse como selo do Løgting, que daquela era o termo co que referirse ó tribunal de xustiza das illas.

Este escudo deixou de utilizarse ó abolirse o Løgting en 1816 e malia que foi restablecido en 1852, non se recuperou. Despois da concesión dunha ampla autonomía ás Illas Feroe trala segunda guerra mundial, recuperouse o símbolo do carneiro en 1948 a iniciativa do goberno das illas.

A versión actual do escudo aprobouse o 1 de abril de 2004. O seu deseño é máis semellante ó símbolo do carneiro atopado en Kirkjubøur que a versión anterior.

Categoría:Símbolos das Illas Feroe